Կլդիանի

Կլդիանի կամ Ազրիփշ (աբխազ.` Азрыпщ, վրաց.` კლდიანი), հայաբնակ գյուղ Աբխազիայի Գագրայի շրջանում, Մեխադիր գետի ափին, Գագրայից 22 կմ հյուսիս։ Գտնվում է ծովի մակարդակից 380 մ բարձրության վրա։

Բնակչությունը 
1959 թվականի տվյալներով, գյուղում ապրում էր 257 մարդ` հիմնականում հայեր։ 1989 թվականին, գյուղում բնակվում էր 138 մարդ, կրկին հիմնականում հայեր։

Բնակչությունն զբաղվում է ծխախոտի, եգիպտացորենի մշակությամբ, անասնապահությամբ, մեղվաբուծությամբ և շերամապահությամբ։ Խորհրդային տարիներին գյուղն ուներ հայկական տարրական դպրոց։

Հիմնադրել են Օրդուից և նրա շրջակայքից եկած համշենահայերը` 1900 թվականին։

1992 թվականին, Աբխազիայի կառավարության որոշմամբ, գյուղը վերանվանվել է Ազրիփշ։

Ծանոթագրություններ  

Բնակավայրեր այբբենական կարգով
Աբխազիայի հայաբնակ գյուղեր
Աբխազիայի գյուղեր